Bejaarde paartjie se byekorwe gesteelWiekie Crous in die murasie waaruit die byekorwe gesteel is. Foto: Riata Nel, Beeld “Die heuning was my brood en botter wat nou gesteel is. Hulle vat die kos uit my mond.” het Mathilda Crous (67) aan Beeld gesê. Sy en haar man, Wiekie, bedryf sedert 1992 ‘n byboerdery en verkoop die heuning in groot maat. Die korwe is gehou in ’n leë murasie op ’n plaas sowat ’n kilometer van die egpaar se huis in Vaalpark, Sasolburg. Hulle het sowat R3 000 per maand uit die heuning verdien. Volgens Mathilda sal dit hulle sowat R1 000 per eenheid kos om die korwe te vervang. “Dit was so lekker om net hier af te ry en tussen die bye te loop en as daar heuning was, het jy dit geruik,” het Wiekie gesê. Die paartjie gaan hulle egter nie deur die rooftog laat onderkry nie. Hulle hoop om binnekort weer van voor af te begin, dié keer agter slot en grendel.